ข้อบังคับมหาวิทยาลัยเชียงใหม่ข้อบังคับมหาวิทยาลัยเชียงใหม่ว่าด้วยเครื่องแบบนักศึกษามหาวิทยาลัยเชียงใหม่พ.ศ. ๒๕๕๕ เพื่อให้การแต่งกายของนักศึกษามหาวิทยาลัยเชียงใหม่มีความเป็นระเบียบเรียบร้อยเหมาะสมและสวยงาม เป็นที่ยอมรับแก่สังคมเป็นเกียรติและศักดิ์ศรีแก่นักศึกษาและมหาวิทยาลัยเชียงใหม่และสอดคล้องกับการจัดการศึกษาของมหาวิทยาลัยเชียงใหม่อาศัยอำนาจตามความในมาตรา ๒๕ (๓) และมาตรา ๗๐แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑และมติที่ประชุมสภามหาวิทยาลัยเชียงใหม่ ในคราวประชุมครั้งที่ ๑/๒๕๕๕ เมื่อวันที่ ๒๑มกราคม ๒๕๕๕ จึงออกข้อบังคับว่าด้วยเครื่องแบบนักศึกษามหาวิทยาลัยเชียงใหม่ไว้ดังต่อไปนี้ข้อ ๑ ข้อบังคับนี้เรียกว่าข้อบังคับมหาวิทยาลัยเชียงใหม่ว่าด้วยเครื่องแบบนักศึกษามหาวิทยาลัยเชียงใหม่ พ.ศ. ๒๕๕๕ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้มหาวิทยาลัย หมายความว่ามหาวิทยาลัยเชียงใหม่คณะ/วิทยาลัย หมายความว่าส่วนงานวิชาการที่มีการเรียนการสอนนักศึกษาอธิการบดี หมายความว่าอธิการบดีมหาวิทยาลัยเชียงใหม่นักศึกษา หมายความว่านักศึกษามหาวิทยาลัยเชียงใหม่เครื่องแบบ หมายความว่าเครื่องแบบนักศึกษามหาวิทยาลัยเชียงใหม่ข้อ ๔ ให้อธิการบดีเป็นผู้รักษาการตามข้อบังคับนี้ในกรณีมีปัญหาในทางปฏิบัติตามข้อบังคับนี้ให้อธิการบดีเป็นผู้วินิจฉัยชี้ขาดหมวด ๑บททั่วไป ข้อ ๕ นักศึกษามีสิทธิใช้เครื่องแบบนักศึกษาตามแบบที่กำหนดในข้อบังคับนี้ข้อ ๖ นักศึกษาที่เข้าชั้นเรียนเข้าห้องสอบ หรือติดต่อหน่วยงานของมหาวิทยาลัย ให้แต่งกายดังนี้(๑) ในวันและเวลาราชการ ให้นักศึกษาแต่งกายด้วยเครื่องแบบปกติเว้นแต่นักศึกษาที่ฝึกงานภาคปฏิบัติ ให้สวมใส่ชุดฝึกงานตามแบบที่คณะ/วิทยาลัยกำหนด(๒) ในวันหยุดราชการ หรือนอกเวลาราชการให้นักศึกษาแต่งกายด้วยชุดสุภาพในวันศุกร์ของทุกสัปดาห์นักศึกษาอาจแต่งกายด้วยชุดไทยหรือชุดพื้นเมืองตามที่มหาวิทยาลัยกำหนดข้อ ๗ นักศึกษาที่ได้รับมอบหมายให้ปฏิบัติงานพิธีการงานพระราชพิธี งานรัฐพิธี หรืองานพิเศษอื่น ๆให้แต่งกายด้วยเครื่องแบบในโอกาสพิเศษ หรือตามแบบที่กำหนดไว้ในแต่ละพิธีหรือแต่ละโอกาสนั้น ๆหมวด ๒เครื่องแบบปกติ ส่วนที่ ๑นักศึกษาระดับปริญญาตรี ข้อ ๘ เครื่องแบบนักศึกษาชาย ประกอบด้วย(๑) เสื้อเชิ้ตสีขาวเกลี้ยงไม่มีลวดลาย ปกเสื้อแบบคอเชิ้ตปลายแหลมตัวเสื้อผ่าอกโดยตลอด ติดกระดุมสีขาวขนาดเล็ก มีกระเป๋าติดแนวอกด้านซ้ายขนาดพอเหมาะกับเสื้อ แขนเสื้อใช้แบบธรรมดาไม่พับแขนเสื้อความยาวของตัวเสื้อให้ยาวพอเหมาะ เพื่อให้ขอบกางเกงทับได้โดยเรียบร้อย(๒) กางเกงขายาวแบบสากล สีดำ สีเทา สีน้ำตาล หรือสีกรมท่า(๓) เข็มขัดหนังหรือหนังกลับสีดำ มีหัวเข็มขัดทำด้วยโลหะสีเงินเป็นรูปสี่เหลี่ยมผืนผ้ามีตรามหาวิทยาลัยหรือตราประจำคณะ/วิทยาลัย(๔) รองเท้าหุ้มส้นสีและแบบสุภาพ(๕) ถุงเท้าสีและแบบสุภาพสำหรับนักศึกษาชั้นปีที่ ๑ ให้ผูกเนคไทสีม่วงและใช้หัวเข็มขัดตรามหาวิทยาลัยข้อ ๙ เครื่องแบบนักศึกษาหญิงประกอบด้วย(๑) เสื้อเชิ้ตสีขาวเกลี้ยงไม่มีลวดลาย ปกเสื้อแบบคอเชิ้ตปลายแหลมตัวเสื้อผ่าอกโดยตลอด มีสาบเสื้อ ติดกระดุม ๔ หรือ ๕ เม็ดกระดุมเสื้อให้ใช้กระดุมโลหะสีเงินดุนเป็นรูปตรามหาวิทยาลัย แขนเสื้อใช้แบบแขนสั้นธรรมดาความยาวของตัวเสื้อให้ยาวพอเหมาะ เพื่อให้ขอบกระโปรงทับได้โดยเรียบร้อย(๒) เข็มกลัดเสื้อตรามหาวิทยาลัย กลัดเหนืออกเบื้องซ้าย(๓) กระโปรงแบบเรียบสุภาพ สีดำ สีเทา สีน้ำตาล หรือสีกรมท่าความยาวคลุมเข่า(๔) เข็มขัดหนังหรือหนังกลับสีดำ มีหัวเข็มขัดทำด้วยโลหะสีเงิน เป็นรูปสี่เหลี่ยมมีตรามหาวิทยาลัยหรือตราประจำคณะ/วิทยาลัย(๕) รองเท้าหุ้มส้นสีและแบบสุภาพสำหรับนักศึกษาชั้นปีที่ ๑ ให้สวมรองเท้าหุ้มส้นสีขาวถุงเท้าสั้นสีขาวไม่มีลวดลาย และใช้หัวเข็มขัดตรามหาวิทยาลัยส่วนที่ ๒นักศึกษาระดับบัณฑิตศึกษา ข้อ ๑๐ นักศึกษาระดับบัณฑิตศึกษาชายและหญิงให้แต่งกายสุภาพ สวมรองเท้าหุ้มส้น สีและแบบสุภาพหมวด ๓เครื่องแบบในโอกาสพิเศษ ส่วนที่ ๑นักศึกษาระดับปริญญาตรี ข้อ ๑๑ เครื่องแบบนักศึกษาชายที่ใช้ในโอกาสพิเศษประกอบด้วย(๑) เสื้อเชิ้ตสีขาวแขนยาวไม่มีลวดลาย(๒) กางเกงขายาวแบบสากลสีขาว(๓) รองเท้าหุ้มส้นสีดำ ไม่มีลวดลาย มีเชือกผูก(๔) ถุงเท้าสีดำ(๕) เข็มขัดหนังหรือหนังกลับสีดำมีหัวเข็มขัดทำด้วยโลหะสีเงินเป็นรูปสี่เหลี่ยมผืนผ้าดุนเป็นรูปตรามหาวิทยาลัย(๖) เนคไทสีม่วง(๗) เข็มกลัดเนคไทตรามหาวิทยาลัยข้อ ๑๒ เครื่องแบบนักศึกษาหญิงที่ใช้ในโอกาสพิเศษประกอบด้วย(๑) เสื้อทำด้วยผ้าสีขาวเกลี้ยง ไม่มีลวดลาย มีความหนาพอสมควรปกเสื้อแบบคอเชิ้ตปลายแหลม ตัวเสื้อผ่าอกโดยตลอด มีสาบเสื้อ ติดกระดุม ๔ หรือ ๕เม็ด กระดุมให้ใช้กระดุมโลหะสีเงินดุนเป็นรูปตรามหาวิทยาลัย แขนเสื้อสั้นเหนือศอกความยาวของตัวเสื้อให้ยาวพอเหมาะ เพื่อให้ขอบกระโปรงทับได้โดยเรียบร้อย(๒) กระโปรงสีม่วงแบบเรียบทรงตรง ความยาวคลุมเข่า ผ่าด้านหลัง(๓) เข็มขัดหนังหรือหนังกลับสีดำหัวเข็มขัดทำด้วยโลหะสีเงินเป็นรูปสี่เหลี่ยมดุนเป็นรูปตรามหาวิทยาลัย(๔) เข็มกลัดเสื้อตรามหาวิทยาลัย กลัดเหนืออกด้านซ้าย(๕) รองเท้าหุ้มส้นสีดำส่วนที่ ๒นักศึกษาระดับบัณฑิตศึกษา ข้อ ๑๓ นักศึกษาระดับบัณฑิตศึกษาชายและหญิงให้ใช้เครื่องแบบในโอกาสพิเศษเช่นเดียวกับนักศึกษาระดับปริญญาตรีหมวด ๔บทลงโทษ ข้อ ๑๔ นักศึกษาผู้ใดที่มีเจตนาฝ่าฝืนการแต่งกายตามข้อบังคับนี้ให้ดำเนินการทางวินัยตามข้อบังคับว่าด้วยวินัยและการดำเนินการทางวินัยนักศึกษาข้อ ๑๕ ผู้ใดใช้เครื่องแบบนักศึกษาหรือแต่งกายนักศึกษาตามข้อบังคับนี้โดยไม่มีสิทธิที่จะใช้ให้ดำเนินการตามบทกำหนดโทษ แห่งพระราชบัญญัติมหาวิทยาลัยเชียงใหม่พ.ศ. ๒๕๕๑ประกาศณ วันที่ ๓ กุมภาพันธ์ พ.ศ. ๒๕๕๕ศาสตราจารย์เกียรติคุณเกษมวัฒนชัยนายกสภามหาวิทยาลัยเชียงใหม่ปริยานุช/ผู้จัดทำ๒ มีนาคม ๒๕๕๕ณัฐพร/ผู้ตรวจ๒ มีนาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๔๑ ง/หน้า ๗๑/๒๗ กุมภาพันธ์ ๒๕๕๕